На основу решења председника градске општине Младеновац број II-00-06-2/674/2023 од 25.5.2023. године о понављању поступка јавног надметања ради издавања у закуп пословног простора у Младеновцу - канцеларије бр. 3 у ул. Марковачка бр. 61 у Марковцу, расписује се

**О Г Л А С**

**за учешће у понoвљеном поступку јавном надметању ради издавања у закуп пословног простора које ће се одржати дана 5.6.2023. године, са почетком у 12:00 часова, у малој сали Скупштине градске општине Младеновац, у ул. Јанка Катића бр. 6**

**1. Предмет јавног надметања је пословни простор - канцеларија бр. 3, која се налази у ул. Марковачка бр. 61 у Марковцу, површине 35,00 m2, на коме градска општина Младеновац има право коришћења и управљања.**

У овом пословном простору могу се обављати све врсте делатности.

Пословни простор се даје у виђеном стању, на одређено време до 5 година.

Почетна цена закупнине износи **93,50 дин/m2** без ПДВ-а, односно **112,20 дин/m2** са ПДВ-ом минималним лицитационим кораком од 50,00 динара.

**2.** Право учешћа у јавном надметању имају сва правна и физичка лица (предузетници) која су регистрована за обављање одговарајуће делатности, као и претходни закупци пословног простора из фонда ГО Младеновац који су, до дана подношења пријаве за јавно надметање, у потпуности измирили своје доспеле обавезе из уговора, односно предуговора, осим оних правних и физичких лица која по одредбама ове одлуке, не могу стећи статус закупца, односно учествовати на јавном надметању.

**3.** Физичка лица која нису регистрована за обављање одговарајуће делатности, дужна су да се изјавом коју прилажу уз пријаву за учешће, обавежу да ће у року од 3 дана од дана одржаног поступка јавног надметања, доставити доказ о поднетом захтеву надлежном органу за регистрацију, а да ће у наредном року од 30 дана доставити доказ о извршеној регистрацији за обављање одговарајуће делатности у складу са огласом.

**4.** Право учешћа у поступку давања у закуп не могу имати:

- подносиоци неуредних, непотпуних и неблаговремених пријава,

- претходни закупац пословног простора против кога је општина покренула поступак пред надлежним судом у вези спора насталог из закуподавног односа,или му је отказан закуп пословног простора у претходном периоду од три године из разлога предвиђених одлуком.

- лица чији чланови уже породице ( родитељи, деца, брат, сестра ) имају дуговања према општини по основу уговора о закупу пословног простора из претходног периода, која дуговања општина није успела намирити.

**5.** Учесници у поступку јавног надметања ће бити дужни да уз пријаву приложе доказ о уплати депозита за учешће поступку лицитације у висини 2 минималне закупнине у износу од **7.854,00 динара**, који износ се уплаћује на благајни Управе градске општине Младеновац, сваког радног дана од 7:30 до 15:30 часова, односно на уплатни рачун ГО Младеновац број 840-719804-33, број модела 97, позив на број 82-070.

**6.** Уколико се депозит плаћа на уплатни рачун ГО Младеновац, а уплатилац је физичко лице уз пријаву обавезно доставити копију платне картице са бројем текућег рачуна на који ће се извршити повраћај депозита.

**7.** Пријаве за јавно надметање се подносе Комисији за пословни простор градске општине Младеновац, на јединственом обрасцу( који можете преузети код службеног лица у Услужном центру ГО Младеновац, у Ул. Краља Петра I бр. 175 или на сајту ГО Младеновац на адреси <https://www.mladenovac.gov.rs/index.php/e-uprava/imovinsko-pravni-poslovi/zakup-poslovnog-prostora> )узапечаћеној коверти, препоручено поштом или непосредно преко Писарнице Управе градске општине Младеновац, са назнаком: "Пријава за јавно надметање - НЕ ОТВАРАЈ".

**8.** Пријава за јавно надметање обавезно садржи следеће податке и доказе, и то:

I у случају када је подносилац пријаве правно лице (привредно друштво или предузетник):

- назив и седиште, ПИБ и матични број,

- доказе о регистрацији за обављање одговарајуће делатности (Решење Агенције за привредне Регистре којим је извршен упис привредног друштва, Решење Агенције за привредне Регистре којим је извршен упис радње, Решење Привредног суда у Београду којим је извршен упис установе и сл.),

- уговор са банком о отварању и вођењу жиро рачуна и картон депонованих потписа,

- потврда Народне банке Србије да рачун преко којег послује није у блокади,

- копија личне карте оснивача,

- доказ о уплати депозита за учешће у јавном надметању,

- пуномоћје за овлашћено лице које заступа подносиоца пријаве и копија његове личне карте,

- изјава да је упознат са условима из огласа за давање у закуп пословног простора и да прихвата услове из огласа, као и да потврђује да испуњава услове у вези са обављањем делатности у предметном пословном простору, у складу са овим решењем.

II у случају када је подносилац пријаве физичко лице:

- фотокопија личне карте,

- пуномоћје за лице које заступа подносиоца пријаве,

- доказ о уплати депозита за учешће у јавном надметању,

- копију платне картице са бројем текућег рачуна на који ће се извршити повраћај депозита,

- податке о делатности која би се обављала у пословном простору,

- изјава којом се обавезују да ће у року од 3 дана од дана одржаног поступка јавног надметања, доставити доказ о поднетом захтеву надлежном органу за регистрацију, а да ће у наредном року од 30 дана доставити доказ о извршеној регистрацији за обављање одговарајуће делатности у складу са огласом,

**-** изјава подносиоца пријаве оверену код нотара да он, нити чланови његове уже породице у смислу одредби чл. 16. Одлуке, немају никаквих дуговања према општини Младеновац, по основу обавеза проистеклих из претходног уговора о закупу,

- изјава да је упознат са условима из огласа за давање у закуп пословног простора и да прихвата услове из огласа, као и да потврђује да испуњава услове у вези са обављањем делатности у предметном пословном простору, у складу са овим решењем.

**9.** Учесник јавног надметања који је излицитирао највећи износ, дужан је да одмах након избора за најповољнијег понуђача, уплати на рачун закуподавца:

- договорени износ који се има сматрати првом месечном закупнином, као и

- износ у висини 3 излицитиране месечне закупнине на посебан депозитни рачун као средство обезбеђења плаћања и да најкасније у року од 3 дана од избора за најповољнијег понуђача достави доказ о томе или

- да у року од 3 дана од избора за најповољнијег понуђача достави оверену и потписану меницу регистровану код Народне банке Србије са меничним овлашћењем на износ од 3 излицитиране месечне закупнине и картон депонованих потписа.

Избор најповољнијег понуђача и закључење уговора извршиће се са оним правним или физичким лицем које понуди највећи износ закупнине и испуни све услове из Огласа.

Учесницима који нису успели на јавном надметању, извршиће се повраћај депозита у року од 8 дана од дана одржаног јавног надметања.

**10.** Благовременим ће се сматрати оне пријаве које су пристигле у затвореним ковертама најкасније сат времена пре одржавања јавног надметања.

**11.** Заинтересована лица могу вршити разгледање непокретности која се даје у закуп сваког радног дана од 7:30 до 15:30 часова, почев од дана објаве огласа до 2.6.2023. године.

Оглас за јавно надметање ће бити објављен истицањем на огласној табли Услужног центра ГО Младеновац и на сајту ГО Младеновац (средству јавног информисања).

**Оглас ће бити отворен до 5.6.2023. године до 11:00 часова, сат времена пре почетка јавног надметања.**

**За све информације обратити се службеном лицу Одељења за имовинско-правне и стамбене послове и пословни простор Управе ГО Младеновац Јелени Милашиновић на број телефона: 011/8241-673.**